Omnibus sub norma [discipline et] catholice fidei constitutis, cognoscant tam presentes quam futuri, quod ego Raimbaldus, pro remedio anime mee et omnium parentum meorum, aliquid de rebus meis dono Deo et sanctis apostolis ejus Petro et Paulo, et ad locum Cluniacum aliquid de hereditate mea, in pago Augustodunensi, Ad Vernedam, in agro Moniosco, hoc est unum curtilum Ad Vernedam vocant; terminat a mane et a medio die via publica, a sero [terra] Aerii et ad heres suos, a cercio terra Sancti Petri. Infra istas terminationes, ipsum curtilum vobis dono et omnia que [ad eum] aspicere videntur, totum ad integrum, quesitum et ad inquirendum, a die presenti et deinceps. Dono etiam alium campum in villa Sancti Christophori; terminat a mane terra Sancti Mauritii, a medio die terra Aerii, a sero via publica, et a certio via publica. Infra istas terminationes, totum ad integrum vobis dono a die presenti et deinceps, et faciant rectores loci illius quicquid facere voluerint. Si quis autem contra hanc donationem aliquam litem inferre voluerit, vindicare non valeat quod repetit, et judiciaria potestate coactus, componat tantum et aliud tantum; firma permaneat, stipulatione subnixa. Actum Boscarra publice. S. Raimbaldi, qui hanc donationem fieri et firmare rogavit. S. Rodberge, uxoris ejus. S. Ingelberti, filii eorum. S. Aerii. S. Aslandi. S. Girberge. S. Osana. S. Teudberti. S. Madalberti, Tedfredi. S. Humberti. S. Arberti. S. Gonduini. Data mense maio, regnante Hugone rege anno VII. Pontius, ad vicem cancellarii, recognovit.